[{"text_idx": "#000002", "text": "En la komenco de nia vendreda elsendo au\u0306dig\u0302as \u2013 c\u0302i foje ampleksa \u2013 kulturkroniko, en kiu ni informas pri Stanis\u0142aw Moniuszko kiel la patrono de la Podlah\u0302ia Operejo en Bjalistoko, pri interesa ekspozicio de la pola pentroarto en Novjorko kaj pri trarigardo de la azia filmarto en Varsovio. Antau\u0306tage de la 101-a datreveno de la regajnita suvereneco en 1918 ni informas pri la vendreda patriota evento en polaj lernejoj. La E-komunuman segmenton malfermas ampleksa raporto de Marek Nahajowski pri la oktobra simpozio \u201ePlanlingvoj kaj Lingvoplanado\u201den Vieno. Pliaj E-komunumaj informoj koncernas seminarion por virinoj en Kotonuo, Benino organizitan de \u201eScio sen bariloj\u201d kaj la 8-an E-Renkontig\u0302on de la brazila centrokcidenta regiono. Muzike akompanas nin la ensemblo EsTo per la fragmento de la kanzono \u201eMia rosmareno\u201d el la periodo, kiam Pollando estis regajnanta suverenecon; ni prezentas ankau\u0306 fragmente la kanzonon de Gijom Armide \u201eLa postrompig\u0302a temp\u2019 \u201d el lia bita albumo \u201cNenifar'\u201d eldonita de Vinilkosmo. La akompana interreta foto rilatas al solenaj\u0302o dum kiu la Podlah\u0302ia Operejo en Bjalistoko ricevis la patronon.\nEksterelsende ni disponigas paralele legeblajn kaj au\u0306deblajn tekstojn el nia elsendo en unuopaj rubrikoj de nia pag\u0302o, hodiau\u0306 t.e. estas \u201ekulturkroniko\u201d kaj \u201efelietono\u201d. Uzu mem kaj rekomendu al viaj E-konatoj, kiel efikan manieron altigi la au\u0306dokomprenon kaj parolkapablon. La elsendo estas au\u0306debla ankau\u0306 en jutubo c\u0302e la kanalo Espero2009: "}]